Ministerul Transporturilor e emis cea de-a doua Autorizație de Construcție necesară executării lucrărilor de construcție a Pasajului suprateran pe DJ 602 – Centura București – Domnești, informează Compania Națională de Administrare a Infrastructurii Rutiere (CNAIR).

Astfel, antreprenorul - constituit din asocierea STRACO GRUP SRL – COMNORD SA – SPECIALIST CONSULTING SRL, are din acest moment front de lucru și poate demara lucrările de construcție ale acestui pasaj.

Valoarea totală a acestui contract este de 91.552.381,90 lei fără TVA și este compusă din 8.123.476,10 lei fără TVA, procent de diverse și neprevăzute de 10% și 83.428.905,80 lei fără TVA, valoare inițială a contractului.

Sursa de finanțare este asigurată din POIM, Fonduri Externe Nerambursabile aferente cadrului financiar 2014-2020.

Durata de execuție a lucrărilor este de 24 luni, de la data emiterii ordinului de începere pentru execuție.

Editor web: Vlad Mironescu